Neuvoston asetus (EY) N:o 902/2001, annettu 7 päivänä toukokuuta 2001, lopullisen tasoitustullin käyttöönotosta Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa annetun asetuksen (EY) N:o 978/2000 muuttamisesta



Virallinen lehti nro L 127 , 09/05/2001 s. 0020 - 0022



Neuvoston asetus (EY) N:o 902/2001, annettu 7 päivänä toukokuuta 2001, lopullisen tasoitustullin käyttöönotosta Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa annetun asetuksen (EY) N:o 978/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1) ja erityisesti sen 15 artiklan, ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: (1) Asetuksella (EY) N:o 978/2000(2) otettiin käyttöön lopullinen tasoitustulli Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa. (2) Taiwanilaiset vientiä harjoittavat tuottajat ovat panneet ensimmäisen oikeusasteen tuomioistuimessa neuvostoa vastaan vireille kaksi kannetta, joissa pyydetään perustamissopimuksen 230 artiklan nojalla julistamaan neuvoston asetus (EY) N:o 978/2000 mitättömäksi. Näiden kanteiden myötä on käynyt ilmeiseksi, että asetuksessa (EY) N:o 978/2000 Taiwania koskevan tuen määrän määrittämisessä käytetyt menetelmät eivät kaikilta osin vastanneet yhteisön toimielinten myöhemmissä menettelyissä lähes samanlaisiin tietoihin soveltamaa tarkastelutapaa. Riidanalaisen asetuksen mukaan tietyn tukijärjestelmän, "verohuojennukset automaatiota ja saastumisen valvontaa edistävien laitteiden hankinnasta kotimaasta", todettiin mahdollistavan tasoitustullin käyttöönoton. Tasoitustullin käyttöönoton mahdollistavan tuen määrää koskevat laskelmat perustuivat kuitenkin menetelmiin, joita tarkistettiin myöhemmissä, Taiwanista peräisin olevan tietynlaisen polyeteenitereftalaatin tuontia koskevissa menettelyissä. Tältä osin viitataan muun muassa Taiwanista peräisin olevan tietynlaisen polyeteenitereftalaatin tuontia koskevan tukien vastaisen menettelyn päättämisestä annettuun komission asetukseen (EY) N:o 1741/2000(3) ja neuvoston asetukseen (EY) N:o 2603/2000(4). Tässä tilanteessa päätettiin tutkia uudelleen laskelmat, jotka koskevat tuen määrää Taiwanista peräisin olevassa tuonnissa, erityisesti sen määrittämiseksi, vaikuttaisiko menetelmien tarkistaminen huomattavasti kyseistä maata koskeviin päätelmiin. Kyseessä olevan tukijärjestelmän todettiin olevan käytössä ainoastaan Taiwanissa, eikä sitä näin ollen tarkasteltu osana Australiasta ja Indonesiasta peräisin olevan tuonnin tukemista koskevaa tutkimusta. (3) Taiwania koskeva uudelleentarkastelu osoitti, että tuen määrä tarkistetulla menetelmällä laskettuna on vähimmäistasoa, eli koko maata koskeva tuen määrä oli alle yhden prosentin. Tämän vuoksi Taiwanista peräisin olevien polyesteristä valmistettujen synteettikuitujen tuontiin sovellettavat tasoitustoimenpiteet olisi kumottava taannehtivasti. (4) Taiwaniin sovellettavien toimenpiteiden kumoamisen mahdollista vaikutusta Australiasta ja Indonesiasta tapahtuvaa polyesteristä valmistettujen synteettikuitujen tuontia koskeviin alkuperäisiin päätelmiin tarkasteltiin sen osalta, vaikuttaako Taiwanin tuen määrän vähimmäistasoa koskeva päätelmä kielteisesti vahinkoa, syy-yhteyttä ja yhteisön etua koskeviin päätelmiin. Koska erityisesti Australiasta ja Indonesiasta peräisin olevan tuonnin määrä ja markkinaosuus on kasvanut merkittävästi ja hinnan alittavuus on huomattavaa, kyseisistä maista peräisin olevaa tuontia koskevien alkuperäisten päätelmien katsottiin olevan edelleen oikeita, ON ANTANUT TÄMÄN ASETUKSEN: 1 artikla Muutetaan asetus (EY) N:o 978/2000 seuraavasti: 1) Korvataan 1 artiklan 1 kohta seuraavasti: "1. Otetaan käyttöön lopullinen tasoitustulli CN-koodiin 5503 20 00 kuuluvien Australiasta ja Indonesiasta peräisin olevien karstaamattomien, kampaamattomien tai muuten kehruuta varten käsittelemättömien polyesteriä olevien synteettikatkokuitujen tuonnissa."; 2) Korvataan 1 artiklan 2 kohta seuraavasti: "2. Jäljempänä nimettyjen yritysten tuottamien tuotteiden vapaasti yhteisön rajalla tullaamattomana -nettohintaan sovellettava tulli on tuotteiden alkuperämaan mukaan seuraava: 1) Australia >TAULUKON PAIKKA> 2) Indonesia >TAULUKON PAIKKA>" 3) Korvataan 2 artiklan 1 kohta seuraavasti: "Kannetaan Australiasta peräisin olevassa tuonnissa asetuksella (EY) N:o 123/2000 käyttöön otetun väliaikaisen tasoitustullin vakuutena olevat määrät tällä asetuksella lopullisesti käyttöön otetun tullin suuruisina. Lopullisen tasoitustullin ylittävät vakuutena olevat määrät vapautetaan." 2 artikla Taiwanista peräisin olevassa tuonnissa asetuksen (EY) N:o 978/2000 nojalla kannetut tasoitustullit palautetaan asianomaisille tuojille. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sen 1 artiklaa sovelletaan 13 päivästä toukokuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 2001. Neuvoston puolesta Puheenjohtaja B. Ringholm (1) EYVL L 288, 21.10.1997, s. 1. (2) EYVL L 113, 12.5.2000, s. 1. (3) EYVL L 199, 5.8.2000, s. 6. (4) EYVL L 301, 30.11.2000, s. 1.